Nordjyllands Politi siger, at branden angiveligt er startet i køkkenets komfur.

En hver husejers mareridt skete lørdag aften for en familie i Vestbjerg. Lørdag aften udbrød der brand i et rækkehus på Svalegangen i Vestbjerg. Branden startede angiveligt i et køkken og bredte sig hurtigt til resten af huset. - Ilden er voldsom så to nabohuse og et tredje hus får røgskade, siger vagtchef ved Nordjyllands Politi Henrik Beck. Nordjyllands Politi oplyser, at alle i rækkehuset, hvor branden begyndte kom sikkert ud, inden branden tog til i styrke, derfor er der heller ingen, der er kommet til skade i branden. Branden er ifølge Nordjyllands Politi angiveligt startet i komfuret i køkkenet. Nordjyllands Politi oplyser lige ledes, at det højst sandsynligt ikke er fordi, der blev landet mad. - Der skal afholdes brandundersøgelse i morgen (mandag, red.) for at se, hvad der nøjagtigt var skyld i branden, siger Henrik Beck. Det rækkehus, hvor ilden begyndte, har voldsomme skader efter branden og er stærk medtaget, oplyser Nordjyllands Politi. De tre andre huse har fået røg-, vand- og sodskader. Indsamling på Facebook På Facebook har ejeren af rækkehuset, hvor branden opstod, skrevet, at alt er væk. Det har fået flere borgere i Vestbjerg til at starte en indsamling på Facebook, hvor de i en gruppe samler tøj ind til de berørte familier. Flere borgere har allerede lagt billeder op af tøj, som de vil forære til de berørte familier, ligesom byens pizzamand har tilbudt familier gratis pizza, så familien både kan få tøj på kroppen og mad i maven.